1929 håd da Bruno Kreisky zan schdudian ãgfãngt und zwoa Jus, obwoi a aigentli zeascht Medizin måcha woit, wai eam nemli gsågt woan is: "D'Boatai braucht guade Juaristn." Im Februa 1934 håd a géngan aufkemadn Faschismus in Ésdaraich und in Ainsåz fum Milidea géng dé aiganen Laid protesdiad und gemainsãm mim Olah Frãnz Aufruf und Flugblad fadailt. Am 18. Februa 1934 håd da dåmålige Bundeskanzla, da Doifuas Öngibeat (Engelbert Dollfuß), dea said 1933 auf Basis fum Kriegswirtschaftliche Ermächtigungsgesetz fu 1917 autoaritea regead håd, dãn de Sozialisdische Oawatajugend (SAJ) fabiadn låssn, genau so wia d'Oawatazaidung (Arbeiterzeitung), ole Gweakschåftn und d'Sozialisdische Boatai (Sozialdemokratische Arbeiterpartei - SDAP) iwahaupt. Auf dés aufi håd da Kreisky gemainsãm mim saim Fraind in Roman Felleis und mim Franz Olah a fadékde naiche Oaganisazion aufbaud, dé si revoluzioneara sozialisdische Jugend gnend håd. Dafia hãm si si hõamli im Weana Wåid drofa.[1]